Skagamenn léku sinn besta leik í 1. deildinni í körfubolta á föstudagskvöldið þegar þeir þurftu að sætta sig við 106 : 114 tap fyrir Valsmönnum eftir tvíframlengdan leik á Jaðarsbökkum . Með sigri í leiknum hefði ÍA-liðið farið langt með að tryggja sæti sitt í deildinni , þar sem það stendur í harðri baráttu við Hött frá Egilsstöðum og Ármann . ÍA-liðið á eftir þrjá leiki í deildinni og þar á meðal heimaleik gegn Hetti , sem verður í næstsíðustu umferðinni . Skagaliðið mættu gríðarlega ákveðið til leiks og greinilegt að það ætlaði að selja sig dýrt . ÍA strákanir tóku frumkvæðið strax í byrjun og voru með 8 - 15 stiga forskot allan fyrri hálfleikinn . Þegar liðin gengu til hálfleiks var staðan 47 : 38 . Skagamenn voru áfram í bílstjórasætinu í seinni hálfleiknum og virkilega gaman að sjá baráttuna og viljann hjá liðinu . Þegar um fjórar mínútur voru eftir af leiknum var ÍA með 13 stiga forystu , en agaleysi gerði vart við sig á lokamínútunum sem gerði það að verkum að gestirnir náðu að jafna 87 : 87 . Heimamann sýndu síðan karakter þegar þeir náðu að jafna og knýja fram aðra framlengingu , 97 : 97 . Byrjuðu síðan betur í seinni framlengingunni en það voru gestirnir sem reyndust sterkari þegar hér var komið og sigruðu eins og áður segir 114 : 106 . Dagur Þórisson átti feiknargóðan leik fyrir ÍA , skoraði 21 stig , tók 14 fráköst og átti fimm stoðsendingar . Hörður Nikulásson og Áskell Jónsson settu niður sitthvor 20 stigin . Trausti Freyr Jónsson var með 16 stig , sex fráköst og sex stoðsendingar . Halldór Gunnar Jónsson skoraði 13 stig og átti að auki fjórar stoðsendingar . Sigurður Rúnar Sigurðsson skoraði 12 stig og Ómar Örn Helgason fjögur og tók að auki sjö fráköst og átti fjórar stoðsendingar .